હળવી ગાળોમાં ગધેડા શબ્દનો પ્રયોગ એ પ્રમુખ સ્થાને છે. અહિ ગધેડું એ બેવકૂફીનો પર્યાય ગણાય છે. આ લખનારે એનાં ફેસબુક પ્રોફાઇલમાં ફોટાને બદલે ગધેડાનું કાર્ટૂન પણ કદાચ એટલે જ મૂક્યું છે. આ ઉપરાંત હળવી ગાળોમાં મૂર્ખ, બેવકૂફ, અક્કલ વગરનો, ડફોળ, ભોટ, અક્કલનો ઓથમીર, બુદ્ધિનો બારદાન, જાડી ચામડીનો, બુદ્ધિનો બળદ, ભેંસ, પાડો, કૂતરો, ભૂંડ, ગેંડો, કાગડો, શિયાળ, ઘુવડ, ગીધ, અકલમઠો, દુષ્ટ, પાપી, અધમ, નીચ, નપાવટ, અને આવી બીજી પચાસ ગાળો બોલો ત્યારે બોલનારને માંડ સંતોષ થાય છે, પણ આને બદલે એક પાકી ગાળ દો એટલે પૂરું !